ຍານ Messenger ເຂົ້າສູ່ວົງໂຄຈອນ ຂອງດາວພະພຸດ
ຍານສຳຫຼວດ Messenger ຂອງສະຫະລັດ ເຂົ້າສູ່ວົງໂຄຈອນ ຂອງດາວພະພຸດ
ມີກຳນົດວ່າ ຍານສຳຫຼວດ Messenger ຂອງອົງການ ອະວະກາດສະຫະລັດ ຫຼື NASA ຈະເປັນຍານອະວະ ກາດລຳທຳອິດໃນປະວັດສາດທີ່ສາມາດບິນເຂົ້າສູ່ວົງໂຄ ຈອນຂອງດາວພະພຸດ ຊຶ່ງເປັນດາວທີ່ຢູ່ວົງໃນສຸດຂອງ ລະບົບສຸລິຍະຈັກກະວານ ອົງການ NASA ກ່າວວ່າ 7 ປີລຸນຫຼັງທີ່ໄດ້ເດີນທາງ ຈາກໂລກ ຍານສຳຫຼວດ Messenger ມີກຳນົດທີ່ຈະ ເລີ້ມບິນເຂົ້າສູ່ວົງໂຄຈອນໃນວັນສຸກທີ 18 ມີນາໃນເວ ລາ 12 ໂມງ 45 ນາທີຕາມເວລາມາດຕະຖານສາກົນ ຍານສຳຫຼວດດັ່ງກ່າວຈະຍິງເຄື່ອງຂັບດັນປະມານ 15 ນາທີເພື່ອໃຫ້ຍານຊ້າລົງພໍທີ່ແຮງດຶງດູດຈາກດາວພະ ພຸດຈະສາມາດຖ່ວງເອົາຍານດັ່ງກ່າວໄວ້ແລ້ວກໍເຄື່ອນ ເຂົ້າສູ່ວົງໂຄຈອນ ບ່ອນທີ່ຍານ Messenger ຈະສືບ ຕໍ່ການປະຕິບັດງານ ເປັນເວລາຢ່າງນ້ອຍ 1 ປີ ເພື່ອ ເກັບກຳຂໍ້ມູນຕ່າງໆ ແລະສະພາບແວດລ້ອມຂອງດາວ ຂະໜາດນ້ອຍໆທີ່ຍັງເປັນປິດສະໜາໜ່ວຍນີ້ ເມື່ອຍານ Messenger ເລີ້ມທຳການໂຄຈອນອ້ອມດາວພະພຸດແລ້ວທາງອົງການ NASA ກໍຈະໃຊ້ເວລາສອງສາມອາທິດຂ້າງໜ້າ ເພື່ອທົດສອບຢ່າງລະອຽດຖີ່ຖ້ວນ ເບິ່ງລະບົບ ແລະອຸບປະກອນຕ່າງໆຂອງຍານ ອົງການອະວະກາດຂອງສະຫະ ລັດຢາກໃຫ້ເປັນທີ່ແນ່ໃຈວ່າ ອຸບປະກອນທຸກຢ່າງຍັງສາມາດປະຕິບັດງານໄດ້ເປັນ ຢ່າງດີ ທ່າມກາງສະພາບແວດລ້ອມທີ່ຮ້ອນຈັດໃກ້ໆດວງອາທິດກ່ອນທີ່ການປະ ຕິບັດງານທາງດ້ານວິທະຍາສາດຈະເລີ້ມໃນວັນຈັນທີ 4 ເມສາຈະມາ ພວກນັກວິທະຍາສາດມີຄວາມສົນໃຈຢາກຮຽນຮູ້ເພີ່ມຕື່ມກ່ຽວກັບປະວັດທໍລະນີວິ ທະຍາ ແລະສະໜາມແມ່ເຫຼັກ ຕະຫຼອດທັງອົງປະກອບຂອງຈຸດແກນກາງແລະການ ສຳຫຼວດເບິ່ງວ່າຂົ້ວຂອງດາວພະພຸດມີນໍ້າກ້ອນຫຼືບໍ່ ເວລາການປະຕິບັດງານທັງໝົດສຳເລັດລຸລ່ວງແລ້ວ ຍານ Messenger ກໍຈະອອກ ຈາກວົງໂຄຈອນ ແລະແລ່ນເຂົ້າຕຳກັບພື້ນຜິວຂອງດາວພະພຸດ